Lav et referat af nedenstående tekst:

Tekst:
Nordjyllands Politi og Nordjyllands Beredskab har lørdag morgen travlt med at slukke en stor brand i en forladt skolebygning på Østre Allé 91 i Aalborg. Alarmen gik klokken 7.41, og siden har ni mand fra beredskabet arbejdet på at slå flammerne ned. Det fortæller vagtchef Michael Elkjær fra Nordjyllands Politi. - Der er en del røgudvikling, men ingen synlige flammer fra branden, har vi fået at vide. Beredskabet har haft røgdykkere sendt ind i bygningen for at slukke ilden indefra, men nogle rum er så varme, at de ikke kan komme derind. Til gengæld er det ret sikkert, at bygningen er tom, så ingen er kommet til skade, siger Michael Elkjær. Det er endnu for tidligt at sige noget om brandårsagen, da slukningsarbejdet sandsynligvis vil tage yderligere et par timer. Men ifølge indsatslederen fra Nordjyllands Beredskab, Nils Eltzholtz, er der en risiko for, at branden er påsat, netop fordi skolen har ligget tom så længe. Trafikken på Østre Allé bliver ikke påvirket af branden, lyder det fra Nordjyllands Politi.

Referat:
Lørdag morgen er der udbrudt brand i en forladt skolebygning på Østre Allé. Røgdykkere er sendt ind.